Bāriņtiesas rīcība, pārsūtot tās rīcībā nonākušo informāciju piekritīgajai bāriņtiesai, nav faktiskā rīcība 
Bāriņtiesas rīcība, pārsūtot tās rīcībā nonākušo informāciju piekritīgajai bāriņtiesai, ir procesuāla darbība, kurai nav galīga noregulējuma rakstura un kura pati par sevi nav atzīstama par faktisko rīcību. Minētā rīcība ir uzskatāma par iekšēju vai starpiestāžu saziņu un sadarbību, jo bāriņtiesām ir pienākums sadarboties un apmainīties ar informāciju, kas nepieciešama bērnu tiesību un interešu aizsardzībai.
Latvijas Republikas Senāta
Administratīvo lietu departamenta
2026.gada 20.augusta
RĪCĪBAS SĒDES LĒMUMS
Lieta Nr. A420171826, Nr. SKA-797/2026
 ECLI:LV:AT:2026:0820.A420171826.6.L

[bookmark: _Hlk209787972][1] Senātā saņemta pieteicēja [pers. A] blakus sūdzība par Administratīvās rajona tiesas tiesneša 2026.gada 30.jūnija lēmumu daļā, ar kuru atteikts pieņemt pieteicēja pieteikumu daļā, pamatojoties uz Administratīvā procesa likuma 191.panta pirmās daļas 1.punktu, jo lieta nav izskatāma administratīvā procesa kārtībā.
Tiesneša lēmums pamatots ar to, ka Siguldas novada bāriņtiesas rīcība, nosūtot 2026.gada 22.aprīlī vēstuli Salaspils novada bāriņtiesai nenodibina, negroza, neizbeidz un nekonstatē tiesiskās attiecības. Tādējādi šāda darbība nav atzīstama par faktisko rīcību Administratīvā procesa likuma 89.panta izpratnē, jo šī rīcība nav uz āru vērsta, tai nav galīgā noregulējuma rakstura, kā arī tā nerada faktiskās sekas. Siguldas novada bāriņtiesas rīcība, pārsūtot informāciju attiecīgās pašvaldības administratīvā teritorijas bāriņtiesai, lai tā savas kompetences ietvaros izvērtētu apstākļus, uz kuriem norādīja Bērnu aizsardzības centrs, nepieciešamības gadījumā sniedzot attiecīgus norādījumus pieteicējam, nerada pieteicējam patstāvīgas nelabvēlīgas sekas. Minētā rīcība uzskatāma par iekšēju vai starpiestāžu saziņu un sadarbību, jo bāriņtiesām ir pienākums sadarboties un apmainīties ar informāciju, kas nepieciešama bērnu tiesību un interešu aizsardzībai.

[2] Par tiesneša lēmumu daļā, ar kuru atteikts pieņemt pieteikumu daļā, pieteicējs iesniedza blakus sūdzību. Pieteicējs norāda, ka Siguldas novada bāriņtiesas rīcība, nosūtot vēstuli Salaspils novada bāriņtiesai, radīja faktiskas sekas, jo Salaspils novada bāriņtiesa nosūtīja pieteicējam uzaicinājumu uz pārrunām un sāka vērtēt pieteicēja rīcību iespējama bērnu tiesību apdraudējuma kontekstā. Vēstules nosūtīšana nebija vispārīga iekšēja informācijas apmaiņa starp iestādēm, jo vēstule saturēja negatīvus formulējumus par pieteicēja iespējamu ietekmi uz bērniem. Pieteicējs neapstrīd, ka bāriņtiesām ir pienākums sadarboties, tomēr tiesību norma, kas piešķir iestādei kompetenci sadarboties, nenozīmē, ka jebkura sadarbības ietvaros veikta informācijas nodošana automātiski ir nepārsūdzama. Turklāt Siguldas novada bāriņtiesā nebija aktīvas administratīvās lietas, kuras ietvaros vēstules nosūtīšanu varētu uzskatīt tikai par procesuālu darbību, tādēļ atteikums pārbaudīt šo rīcību administratīvā procesa kārtībā ir priekšlaicīgs un nenodrošina efektīvu tiesību aizsardzību.

[3] Saskaņā ar Administratīvā procesa likuma 320.1pantu senatoru kolēģija var pieņemt vienbalsīgu lēmumu par atteikšanos izskatīt blakus sūdzību, ja tā ir acīmredzami nepamatota.
Pārbaudījusi pārsūdzēto tiesneša lēmumu, blakus sūdzību un lietas materiālus, senatoru kolēģija atzīst par pareizu tiesneša lēmumā secināto, savukārt pieteicēja blakus sūdzība ir acīmredzami nepamatota.

[4] Pirmās instances tiesas tiesnesis konstatēja, ka pieteicējs 2026.gada 11.martā vērsās ar iesniegumu Bērnu aizsardzības centrā par iespējamiem nepilngadīgo bērnu tiesību un interešu pārkāpumiem bērnu mātes ģimenē. Bērnu aizsardzības centrs, pamatojoties uz pieteicēja iesniegumu, aicināja Siguldas novada bāriņtiesu pārliecināties par iespējamiem bērnu tiesību un interešu pārkāpumiem ģimenē, kā arī izsniegt dokumentu kopijas par ģimenes situāciju. Siguldas novada bāriņtiesa noskaidroja bērnu viedokli par attiecībām ģimenē un par ģimenes dzīves apstākļiem, tostarp veica bērnu dzīvesvietas pārbaudi, kā arī noskaidroja bērnu mātes viedokli.
Siguldas novada bāriņtiesa 2026.gada 24.martā Bērnu aizsardzības centram sniedza atbildi, kurā citstarp norādīts, ka bāriņtiesa nav konstatējusi apstākļus, kas būtu par pamatu vienpersoniska lēmuma pieņemšanai par aizgādības tiesību pārtraukšanu bērnu mātei vai administratīvās lietas ierosināšanai. Bērnu aizsardzības centrs 2026.gada 15.aprīlī nosūtīja vēstuli Siguldas novada bāriņtiesai, kurā vērsa bāriņtiesas uzmanību uz pieteicēja, iespējams, prettiesiskām darbībām, kas nav vērtējamas kā veiktas bērnu labākajās interesēs, un aicināja bāriņtiesu informēt piekritīgo bāriņtiesu par iespējamiem pieteicēja pieļautiem bērnu tiesību un interešu pārkāpumiem. Pamatojoties uz Bērnu aizsardzības centra sniegtajiem norādījumiem, Siguldas novada bāriņtiesa 2026.gada 22.aprīlī nosūtīja vēstuli Salaspils novada bāriņtiesai, ņemot vērā, ka pieteicēja deklarētā dzīvesvieta ir Salaspils novadā. Vienlaikus Siguldas novada bāriņtiesa 2026.gada 22.aprīlī nosūtīja vēstuli Valsts policijai par iespējamiem pārkāpumiem bērnu mātes ģimenē.
Pieteicējs būtībā nepiekrīt tiesneša secinājumam, ka Siguldas novada bāriņtiesas rīcība, nosūtot vēstuli Salaspils novada bāriņtiesai, nav faktiskā rīcība.
Senāts jau iepriekš līdzīgos apstākļos ir atzinis, ka bāriņtiesas rīcība, pārsūtot tās rīcībā nonākušo informāciju piekritīgajai bāriņtiesai, ir procesuāla darbība, kurai nav galīga noregulējuma rakstura un kura pati par sevi nav atzīstama par faktisko rīcību (piemēram, Senāta 2019.gada 30.aprīļa lēmuma lietā Nr. SKA-1117/2019, ECLI:LV:AT:2019:0430.SKA111719.17.L, 4.punkts). 
Administratīvā procesa kārtībā atsevišķi nevar tikt vērtēta bāriņtiesas rīcība, nosūtot informāciju piekritīgajai bāriņtiesai pieteicēja bērnu tiesību aizsardzības nolūkos, ja bāriņtiesas rīcībā ir nonākusi informācija par iespējamām pieteicēja prettiesiskām darbībām, kas nav vērtējamas kā veiktas bērnu labākajās interesēs. Arī šādas rīcības pamatā esošu faktisko apstākļu izklāsts, pat ja šie apstākļi neapstiprinās, bet par to esību pastāv pamatotas aizdomas (šajā gadījumā – Bērnu aizsardzības centra norāde uz to), nav vērtējams kā pieteicēja tiesību aizskārums vai bāriņtiesas prettiesiska faktiskā rīcība. Apstāklis, ka pēc minētās informācijas saņemšanas Salaspils novada bāriņtiesa uzaicināja pieteicēju uz pārrunām un uzsāka attiecīgo apstākļu izvērtēšanu, nemaina Siguldas novada bāriņtiesas rīcības juridisko dabu.
Tādējādi secināms, ka pirmās instances tiesas tiesnesis pamatoti atteicis pieņemt pieteicēja pieteikumu daļā, pamatojoties uz Administratīvā procesa likuma 191.panta pirmās daļas 1.punktu.

Pamatojoties uz Administratīvā procesa likuma 320.1pantu, 324.panta pirmo daļu un 338.panta astoto daļu, senatoru kolēģija

nolēma

atteikt izskatīt [pers. A] blakus sūdzību par Administratīvās rajona tiesas tiesneša 2026.gada 30.jūnija lēmumu daļā, ar kuru atteikts pieņemt pieteikumu.

Lēmums nav pārsūdzams.




Senatore L. Slica	Senatore L. Konošonoka	Senators J. Pleps

1   no  1   Bāriņtiesas rīcība, pārsūtot tās rīcībā nonākušo informāciju piekritīgajai bāriņtiesai,  nav faktiskā rīcība    Bāriņtiesas rīcība, pārsūtot tās rīcībā nonākušo informāciju piekritīgajai bāriņtiesai, ir  procesuāla darbība, kurai nav galīga noregulējuma rakstura un kura pati par sevi nav  atzīstama par faktisko rīcību. Minētā rīcība ir uzskatāma par iekšēju vai starpi estāžu saziņu  un sadarbību, jo bāriņtiesām ir pienākums sadarboties un apmainīties ar informāciju, kas  nepieciešama bērnu tiesību un interešu aizsardzībai.   Latvijas Republikas Senāt a   A dministratīvo l i e tu departamenta   2026.gada 20.augusta   RĪCĪBAS SĒDES LĒMUM S   Lieta Nr.   A420171826, Nr.   SKA - 797/2026     ECLI:LV:AT:2026:0820.A420171826.6.L     [1]   Senātā saņemta  pieteicēja   [ pers. A ]  blakus   sūdzība par Administratīvās rajona  tiesas   tiesne ša   202 6 .gada  30 . jūnija   lēmumu   daļā ,  ar kuru   atteikts pieņemt   pieteicēja   pieteikum u   daļā , pamatojoties uz Administratīvā procesa likuma 191.panta pirmās daļas  1 .punktu, jo  lieta nav  iz skatāma administratīvā procesa kārtībā .   Tiesneša lēmums pamatots  ar to, ka   Siguldas novada  bāriņtiesa s   rīcība, nosūtot  2026.gada 22.aprīlī vēstuli Salaspils novada bāriņtiesai nenodibina, negroza, neizbeidz  un   nekonstatē tiesiskās attiecības . T ādējādi šāda darbība nav atzīstama par faktisko rīcību  Administratīvā procesa likuma 89.panta izpratnē, jo šī rīcība nav uz āru vērsta, tai nav galīgā  noregulējuma rakstur a , kā arī tā nerada faktiskās sekas.   Siguldas novada bāriņtiesas rīcība,  pārsūtot informāciju attiecīgās pašvaldības administratīvā teritorijas bāriņtiesa i , lai tā savas  kompetences ietvaros izvērtētu apstākļus, uz kuriem norādīja Bērnu aizsardzības centrs,  nepieciešamības gadījumā sniedzot attiecīgus norādījumus pieteicējam,  nerada   pieteicējam  pa t stāvīgas nelabvēlīgas sekas. Minētā rīcība uzskatāma par iekšēju vai starpiestāžu saziņu   un  sadarbību, jo bāriņtiesām ir pienākums sadarboties un apmainīties ar informāciju, kas  nepieciešama bērnu tiesību un interešu aizsardzībai.     [ 2 ]   Par tiesneša lēmumu   daļā , ar kuru  atteikts   pieņemt  pieteikum u   daļā,  pieteicēj s   iesniedza blakus sūdzību . Pieteicējs   norāda,   ka   Siguldas novada bāriņtiesas rīcība, nosūtot  vēstuli Salaspils novada bāriņtiesai ,   radīja faktiskas sekas, jo Salaspils novada bāriņtiesa  nosūtīja pieteicējam uzaicinājumu uz pārrunām un sāka vērtēt pieteicēja rīcību iespējam a   bērnu tiesību apdraudējuma kontekstā .   Vēstules nosūtīšana nebija vispārīga iekšēja  informācijas apmaiņa starp iestādēm, jo vēstule saturēja negatīvu s   formulējumus par  pieteicēja iespējamu ietekmi uz bērniem.  Pieteicējs neapstrīd, ka bāriņtiesām ir pienākums  sadarboties , t omēr tiesību norma, kas piešķir iestādei kompetenci sadarboties, nenozīmē, ka  jebkura sadarbības ietvaros veikta informācijas nodošana automātiski ir nepārsūdzama.   Turklāt  Siguldas   novada bāriņtiesā nebija aktīvas administratīvās lietas, kuras ietvaros  vēstules nosūtīšanu varētu uzskatīt tikai par procesuālu darbību, tādēļ atteikums pārbaudīt šo 

